**ОБЩИНА КАРНОБАТ, ЩЕ ПРЕДОСТАВЯ ПОЧАСОВИ СОЦИАЛНИ УСЛУГИ НА МИНИМУМ 120 ПОТРЕБИТЕЛИ**

На 17.09.2015 г. Община Карнобат подписа Договор за предоставяне на безвъзмездна финансова помощ **BG05M9OP001-2.002-0038-C001 “За-по независим живот – интегрирани услуги за социално включване в общността или в домашна среда в община Карнобат”** с Министерство на труда и социалната политика, в качеството му на Управляващ орган на Оперативна програма „Развитие на човешките ресурси” 2014-2020 г.

В рамките на проекта ще бъде надградена и подкрепена дейността по процедурата „Помощ в дома”. Ще се създаде Звено за социални услуги към домашен социален патронаж гр. Карнобат. За целта, ще се назначат ръководител звено и социален работник, като по този начин ще се гарантира интегриран и иновативен подход при предоставяне на услугата. При изпълнение на дейностите по проекта на два етапа ще бъдат наети общо **82 лични асистенти, 3 лица социален асистент и 8 лица домашен санитар и едно медицинско лице**, които ще предоставят почасови социални услуги на минимум **120 потребители** от гр. Карнобат и населените места в общината.

С реализирането на проект **BG05M9OP001-2.002-0038-C001 “За-по независим живот – интегрирани услуги за социално включване в общността или в домашна среда в община Карнобат”**, общинското ръководство си поставя за цел да подобри качеството на живот и достъпа до услуги за социално включване на хора с увреждания в т.ч и деца с увреждания и хора над 65 г. в невъзможност за самообслужване на територията на общината, като същевременно ще бъдат върнати на пазара на труда лицата, полагащи грижи за своите близки с увреждания.

На 27.11.2015 г. /петък/от 11.00 ч. в Археологически музей гр. Карнобат, ще се състои пресконференция, на която проектът ще бъде официално представен пред обществеността.

Проект **BG05M9OP001-2.002-0038-C001** **“За-по независим живот – интегрирани услуги за социално включване в общността или в домашна среда в община Карнобат”** се финансира по Оперативна програма „Развитие на човешките ресурси” 2014-2020 г., съфинансирана от Европейския съюз чрез Европейския социален фонд.

Общият размер на отпуснатата безвъзмездна финансова помощ възлиза на **499 685,12 лв**., като продължителността на проекта е **19 месеца.**

Периодично, ще бъде публикувана информация на сайта на Община Карнобат и чрез местните медии за реализацията на проектните дейности.

**„Настоящият документ е изготвен с финансовата помощ на Европейския социален фонд. Община Карнобат носи цялата отговорност за съдържанието на настоящия документ, и при никакви обстоятелства не може да се приема, като официална позиция на Европейския съюз или на Министерството на труда и социалната политика”.**